**קריאה כתיבה סיפורים מה אני אוהב? (45 דקות)**

מטרות הפעולה:  
1. החניכים ילמדו כתיבת סיפור.  
2. החניכים ילמדו קרוא וכתוב תוך כדי קריאת סיפורים\כתיבתם.  
3. החניכים יפעילו את הדמיון שלהם ויחלמו בגדול.

מהלך הפעולה:

1. סבב מה נשמע (10 דקות)

כל חניך ישתף מה שלומו, איך היה היום שלו, והאם הוא אוהב ספרים.

1. סיפור בהמשכים קבוצתי (15 דקות)

נשב במעגל, המדריך יגיד מילת פתיחה, וכל חניך בתורו ימשיך את הסיפור עם מילה משלו. בסוף כל סבב המדריך ירשום את המשפט שיצא על דף גדול שנמצא במרכז עד שיצא סיפור קבוצתי. לאחר שהסיפור כתוב, נקרא אותו ביחד עם החניכים ונחליט מה אנחנו רוצים לשפר, להוסיף, לשנות.

מילות פתיחה למדריך: פעם, הוא/ היא, לאחר כמה ימים/ שנים, בסופו של דבר…

1. עבודה אישית (10 דקות)

כל חניך יקבל דף וכלי כתיבה ויוכל להמשיך את הסיפור בכתיבה/ ציור לפי הדמיון שלו. אפשר להתמקד בדמות מסוימת או ברגע ספציפי מהסיפור, אפשר לשנות אותו, אפשר להמשיך אותו מהנקודה האחרונה, כל מה שכל אחד ירצה.

1. סיכום פעולה (10 דקות)

מי שרוצה מוזמן לשתף בעבודה האישית שלו ולספר לקבוצה מה הוא הכין ומדוע בחר בזה. כל אחד משתף איך הייתה לו הפעולה ולמה הוא התחבר ולמה פחות.